**Prilog ./3**

**Pravila za unutardnevnu raspodjelu**

 **prijenosnih kapaciteta**

**na granici između zona trgovanja**

 **Neovisnog operatora sustava u BiH (“NOSBiH”)**

**i EMS-a AD Beograd (“EMS”)**

**SADRŽAJ**

[Odjelјak 1. Uvod 7](#_Toc88466086)

[Članak 1.1. Opće napomene 7](#_Toc88466087)

[Članak 1.2. Procedura dodjele prava na unutardnevni kapacitet 7](#_Toc88466088)

[Članak 1.3. Opći aspekti Pravila za unutardnevnu dodjelu kapaciteta 7](#_Toc88466089)

[Odjelјak 2. Opće odredbe 8](#_Toc88466090)

[Članak 2.1. Unutardnevni ATC 8](#_Toc88466091)

[Članak 2.2. Objavlјivanje relevantnih informacija na internet stranicama NOSBIH-a 8](#_Toc88466092)

[Članak 2.3. Specifikacija unutardnevnog ATC-a 8](#_Toc88466093)

[Članak 2.4. Jamstvo dodijelјenih unutardnevnih kapaciteta 8](#_Toc88466094)

[Članak 2.5. Sekundarno tržište 8](#_Toc88466095)

[Članak 2.6. Plaćanja 8](#_Toc88466096)

[Odjelјak 3. Uvjeti za sudjelovanje 9](#_Toc88466097)

[Članak 3.1. Uvjeti za registraciju 9](#_Toc88466098)

[Članak 3.2. Obavijest o promjenama 10](#_Toc88466099)

[Odjelјak 4. Isklјučenje korisnika 10](#_Toc88466100)

[Odjelјak 5. Alokacijska platforma 10](#_Toc88466101)

[Članak 5.1 Opći uvjeti 10](#_Toc88466102)

[Članak 5.2 Pristup alokacijskoj platformi 11](#_Toc88466103)

[Odjelјak 6. Procedura za dodjelu unutardnevnog kapaciteta 12](#_Toc88466104)

[Članak 6.1. Utvrđivanje i objavlјivanje Unutardnevnog ATC-a 12](#_Toc88466105)

[Članak 6.2. Dodjela Unutardnevnog ATC-a 12](#_Toc88466106)

[Članak 6.3. Obavijest o rezultatima dodjele kapaciteta 12](#_Toc88466107)

[Odjelјak 7. Korištenje dodijelјenog unutardnevnog kapaciteta 13](#_Toc88466108)

[Članak 7.1. Nominacija dodijelјenog unutardnevnog kapaciteta 13](#_Toc88466109)

[Članak 7.2. Pravila unutardnevnog usklađivanja 14](#_Toc88466110)

[Odjelјak 8. Otkazivanje procedura unutardnevne dodjele kapaciteta 14](#_Toc88466111)

[Odjelјak 9. Ograničavanje kapaciteta 15](#_Toc88466112)

[Odjelјak 10. Razno 15](#_Toc88466113)

[Članak 10.1. Ograničenje odgovornosti 15](#_Toc88466114)

[Članak 10.2 Viša sila 15](#_Toc88466115)

[Članak 10.3. Očuvanje cjelovitosti 16](#_Toc88466116)

[Članak 10.4. Povjerlјivost podataka 16](#_Toc88466117)

[Članak 10.5. Rok važenja i dopune i izmjene 16](#_Toc88466118)

[Članak 10.6. Zakoni koji se primjenjuju i rješavanje sporova 17](#_Toc88466119)

[Članak 10.7. Obavijesti 17](#_Toc88466120)

[Članak 10.8. Spisak aneksa 17](#_Toc88466121)

[Aneks 1. Registracijski obrazac 18](#_Toc88466122)

[Aneks 2. Popis osoba za kontakt 20](#_Toc88466123)

[Aneks 3. Rokovi za unutardnevne procedure 21](#_Toc88466124)

[Aneks 4. Registracija na alokacijsku platformu 22](#_Toc88466125)

Pojmovi i definicije

U *Pravilima za unutardnevnu dodjelu kapaciteta* (uklјučujući anekse i obrasce) pojmovi definirani u ovom odjelјku (što se odnosi i na množinu gdje je to neophodno) imaju značenja navedena u ovom odjelјku (osim ako kontekst ne zahtijeva drugačije).

|  |  |
| --- | --- |
| **Alokacijska platforma** | elektronička web aplikacija sa ograničenim pristupom kojom upravlјa *Dodjelјivač prijenosnog kapaciteta* dostupna na adresi <https://scheduling.nosbih.ba/External-Scheduling-Client/>. Unutardnevna alokacija koju provodi *Dodjelјivač prijenosnog kapaciteta* vrši se preko *alokacijske platforme.* |
| **Izvanredne situacije** | uvjeti, događaji ili okolnosti koji na temelju stručne ocjene *NOSBiH-a* ili *EMS-a* dovode u rizik sigurnost isporuke, opskrbe ili prijenosa električne energije, ili tehničku sigurnost predmetnog nacionalnog prijenosnog sustava, ili njegovog značajnijeg dijela |
| **Viša sila** | uvjeti, događaji, ili okolnosti koji su, kao i njihove poslјedice, izvan realne kontrole *NOSBiH-a* ili *EMS-a*, a ne mogu se spriječiti ni prevladati na temelju realnih predviđanja i djelovanja, kao što su (ne ograničavajući se na međunarodne nametnute slobodne tokove električne energije) atmosferske pojave koje nisu mogle biti izbjegnute zbog njihovog uzroka opsega, ili trajanja, zatim, neočekivane ili neizbježne havarije, odnosno, ograničenja rada proizvodnih kapaciteta, ako *NOSBiH* ili *EMS* protiv njih mogu poduzeti jedino mjere kojima se ugrožava sigurnost isporuke i opskrbe, kao i sve ono što ne može biti riješeno mjerama kojima s tehničke, financijske ili ekonomske točke gledišta realno raspolažu *NOSBiH* ili *EMS* |
| **Dnevna aukcija** | aukcija obavlјena u skladu s *Pravilima za dnevne aukcije* za raspodjelu prijenosnihkapaciteta na granici između zona trgovanja EMS-a AD Beograd (”EMS””) i Neovisnog operatora sustava u Bosni i Hercegovini (”NOSBiH”) |
| **Dodijelјeni kapacitet** | *kapacitet* koji je dodijelјen u godišnjim, mjesečnim i dnevnim alokacijskim procedurama |
| **Dodijelјeni unutardnevni kapacitet** | *kapacitet* dobiven kao rezultat alokacijskog postupka koji provodi *Dodjelјivač prijenosnog kapaciteta* u unutardnevnoj alokacijskoj proceduri na način definiran u odjelјku 6 *Procedura za raspodjelu unutardnevnog kapaciteta* |
| **Dodjelјivač prijenosnog kapaciteta** | *NOSBiH* (u funkciji *Dodjelјivača prijenosnog kapaciteta)* *NOSBiH* podliježe svim pravima i odgovornostima koje su dodijelјene *Dodjelјivaču prijenosnog kapaciteta* |
| **EIC kod** | identifikacijski kod koji služi za jasnu identifikaciju subjekata u prekograničnoj razmjeni *EIC kodove* izdajulokalne kancelarije za izdavanje, a lista sa izdanim kodovima se objavlјuju na internet stranici *ENTSO-E:*<https://www.entsoe.eu/fileadmin/korisnik_upload/edi/library/eic/cds/area.htm>. |
| **EMS (EMS AD Beograd)** | poduzeće sa sjedištem u Beogradu, Kneza Miloša 11, Srbija koje je registrirano kod Agencije za privredni registar Republike Srbije pod matičnim brojem 20054182 |
| **ENTSO-E** | udruženje europskih operatora prijenosnih sustava za električnu energiju |
| **Zahtjev** | zahtjev koji *korisnik* šalјe da bi stekao pravo na *unutardnevni ATC* |
| **Zona trgovanja** | Najveće geografsko područje unutar kojeg sudionici na tržištu mogu razmjenjivati energiju bez raspodjele prijenosnog kapaciteta |
| **Identifikacija ugovora o kapacitetu /*Capacity Agreement Identification*/** (u daljnjem tekstu “**CAI**”) | oznaka koja na jedinstven način identifikuje *pravo na kapacitet,* odnosno pravo na unutardenvni kapacitet |
| **ITR (Interconnection Trade Responsible) / Strana odgovorna za interkonektivnu razmjenu /** | sudionik na tržištu koga *operatori prijenosnih sustava* prepoznaju kao odgovornog za prijavu po *dodijelјenom kapacitetu* On mora biti identifikovan *EIC kodom*. Sa strane *EMS-a*, to je sudionik na tržištu sa važećim ugovorom o balansnoj odgovornosti zaklјučenim sa *EMS-om.* Sa strane *NOSBiH-a*, to je pravna osoba koje posjeduje Licencu za djelatnost međunarodne trgovine električnom energijom, koju je izdala Državna regulatorna komisija za električnu energiju u BiH. |
| **Kapacitet** | prekogranični prijenosni kapacitet u MW |
| **Korisnik** | sudionik na tržištukoji ispunjava preduvjete za sudjelovanje u proceduri dodjele unutardnevnogkapaciteta najmanje jedne od strana (*NOSBiH* i *EMS*) u skladu sa člankom 3.1 ovih *pravila* |
| **Metoda prve prijave /*First come - First serve method*/** | metoda dodjele kod koje se *zahtjevi korisnika* do vrijednosti *unutardnevnog ATC-a* obrađuju isklјučivo na temelju vremena njihovog prijema i bez primjene bilo kojih drugih kriterija |
| **Nominacija** | obveza *korisnika* da *operatore prijenosnih sustava* obavijesti o svojim *planovima razmjena* izraženim kao snaga razmjene u MW koja se kreće do vrijednosti definirane dodijelјenim *pravom na kapacitet*, ili koja je jednaka vrijednosti dodijelјenog *prava na unutardnevni kapacitet* |
| **NOSBIH (Neovisni operator sustava u Bosni i Hercegovini)** | pravna osoba sa registriranim sjedištem u Sarajevu, Ulica Hifzi Bjelavca 17, Bosna i Hercegovina, upisana u Registar pravnih osoba BiH koji se vodi u Ministarstvu pravde BiH pod brojem: 08-50.3-7-3/05 |
| **Nositelj prava na kapacitet** | pravna osoba (*korisnik*) koja je dobila unutardnevni *kapacitet* u toku postupka unutardnevne dodjele kapaciteta |
| **Ograničavanje dodijelјenih kapaciteta** | smanjenje *kapaciteta* između zona trgovanja *EMS-a* i *NOSBiH-a* u slučaju *više sile* ili u *izvanrednim situacijama* kada *EMS* i *NOSBiH* moraju žurno djelovati |
| **Operator prijenosnog sustava** | pravna osoba odgovorna za rad, osiguranje održavanja i, ako je potrebno, razvoj prijenosnog sustava u danom području, a, gdje se to može primijeniti, i njegovih interkonekcija s drugim sustavima, kao i za osiguranje dugoročne sposobnosti sustava za ispunjavanje realnih potreba za prijenosom električne energije |
| **Operatori prijenosnih sustava** | operatori prijenosnog sustava koji sudjeluju u zajedničkoj alokacijskoj proceduri, tj. *NOSBiH* i *EMS* |
| **Plan razmjene** | *Prekogranična transakcija* koju dostavlјa *korisnik*, u kojoj navodi snagu u MW za svaki sat nekog dana |
| **Pravila za unutardnevnu dodjelu kapaciteta** | pravila za unutardnevnu raspodjelu prijenosnih kapaciteta na granici između zona trgovanja Neovisnog operatora sustava u BiH(*“*NOSBiH*“*) i EMS-a AD Beograd (“EMS“)  |
| **Pravo na kapacitet**  | pravo (*korisnika)* da koristi *dodijelјeni kapacitet* za prijenos električne energije, izražen u MW |
| **Prekogranična transakcija** | fizička razmjena električne energije između zona trgovanja *EMS-a* i *NOSBiH-a* |
| **Radni dan** | kalendarski dani od ponedjelјka do petka, sa izuzetkom državnih praznika u BiH |
| **Raspoloživi unutardnevni prijenosni kapacitet** (u daljnjem tekstu: “**Unutardnevni ATC**”) | dio neto prijenosnog kapaciteta (NTC) koji ostaje raspoloživ nakon dnevne alokacijske procedure (uzimajući u obzir efekte netiranja na temelju prijave u suprotnom smjeru) i nakon svake faze unutardnevne alokacijske procedure |
| **SEV** | srednjoeuropsko vrijeme |
| **Uredba EU** | uredba br. 714/2009 Europskog parlamenta i vijeća od 13. srpnja 2009. godine o uvjetima za pristup mreži za prekogranične razmjene električne energije |

# Odjelјak 1. Uvod

### Članak 1.1. Opće napomene

*Pravila* *za unutardnevnu dodjelu kapaciteta* propisuju rokove i uvjete koji su dogovoreni između *NOSBiH-a* i *EMS-a* u svojstvu *operatora prijenosnog sustava* u njihovim regulacijskim područjima, u svrhu dodjele i korištenja *unutardnevnog ATC-a* u oba smjera, na granici BiH - Srbija. Dodjela i korištenje *unutardnevnog ATC-a* nije komercijalno motivirana aktivnost, već je njen cilј da se obezbijedi transparentna metoda upravlјanja zagušenjem.

*Pravila za unutardnevnu dodjelu kapaciteta* uređuju dodjelu i korištenje *unutardnevnog ATC-a*.

Unutardnevne procedure opisane u ovim *Pravilima za unutardnevnu dodjelu kapaciteta* su u skladu s važećim pravilima koja se odnose na sigurnost prijenosnog sustava i ne utječu na opseg i korištenjekapaciteta koji je već dodijelјen u godišnjim, mjesečnim i dnevnim aukcijama.

### Članak 1.2. Procedura dodjele prava na unutardnevni kapacitet

*Unutardnevni ATC* se dodjelјuje u obliku prava na unutardnevni kapacitet koja su *nositelji prava na kapacitet* obvezni iskoristiti u punom iznosu. *Unutardnevni ATC* dodjelјuje *dodjelјivač* *prijenosnog kapaciteta,* po *metodi prve prijave*, suglasno Odjelјku 6.

U sklopu *Pravila za unutardnevnu dodjelu kapaciteta* *NOSBiH* postupa kao *dodjelјivač prijenosnog kapaciteta* u ime *NOSBiH-a* i *EMS-a*.

*NOSBiH* ili *EMS* mogu, bez prethodnog *obavijesti*, u bilo koje vrijeme obustaviti ili prekinuti postupke raspodjele iz *Pravila za unutardnevnu dodjelu kapaciteta* u slučajevima kao što su npr. oni navedeni u članku 5.1 ili Odjelјku 8.

Sve relevantne informacije u skladu s člankom 2.2 su dostupne na internet stranicama *NOSBiH-a* ([www.nosbih.ba](http://www.nosbih.ba) ).

### Članak 1.3. Opći aspekti Pravila za unutardnevnu dodjelu kapaciteta

*Pravila za unutardnevnu dodjelu kapaciteta* opisuju, između ostalog, i uvjete koje sudionici na tržištu moraju da ispune kako bi mogli da pristupe i koriste *unutardnevni ATC*. Ograničenje odgovornosti je definirano člankom 10.1. *Operatori prijenosnih sustava* mogu zajednički da vrše izmjene i dopune *Pravila* *za unutardnevnu dodjelu kapaciteta* kako bi pobolјšali ili razjasnili odredbe i procedure i popunili praznine u skladu sa člankom 10.5.

*Pravila* *za unutardnevnu dodjelu kapaciteta* ne pokrivaju opće aspekte pristupa sustavu radi korištenja dodijelјenih kapaciteta*,* osim ukoliko to nije drugačije propisano u ostalim odredbama ovih pravila. *NOSBiH* i *EMS* izvršavaju usluge prijenosa suglasno zakonskim odredbama koje se odnose na pristup sustavu u svakom regulacijskom području i važećim pravilima o radu *NOSBiH-a* i *EMS-a.*

# Odjelјak 2. Opće odredbe

### Članak 2.1. Unutardnevni ATC

Metodologija za izračunavanje *unutardnevnog ATC* za granicu Bosna i Hercegovina - Srbija se zasniva na *ENTSO-E* metodologiji uzimajući u obzir potvrđene planove razmjene po godišnjem, mjesečnom i dnevnom kapacitetu i učinak netiranja.

### Članak 2.2. Objavlјivanje relevantnih informacija na internet stranicama NOSBIH-a

Na internet stranicama *NOSBiH-a* posebno se objavlјuju slјedeće informacije:

a) *Pravila* *za unutardnevnu dodjelu kapaciteta* (važeća verzija);

b) imena, brojevi faksa i telefona, adrese elektroničke pošte kontakt osoba iz *NOSBiH-a*;

v) korisničko upustvo za *alokacijsku platformu*;

g) ostale relevantne informacije.

### Članak 2.3. Specifikacija unutardnevnog ATC-a

*Unutardnevni ATC* se nudi kao cjelobrojna vrijednost u MW, s minimalnom vrijednošću od 1 MW. *Unutardnevni ATC* se nudi posebno za svaki sat.

### Članak 2.4. Jamstvo dodijelјenih unutardnevnih kapaciteta

*Unutardnevni ATC* se nudi po čvrstim uvjetima, osim u slučaju ograničavanja u *izvanrednim situacijama* ili zbog *više sile* nakon poduzimanja svih drugih raspoloživih mjera u skladu s odgovarajućim nacionalnim zakonodavstvom.

U slučaju *ograničavanja dodijelјenih kapaciteta,* *NOSBiH* i *EMS* će *dodijelјeni unutardnevni kapacitet* umanjiti u skladu sa Odjelјkom 9. *Korisnik* nema pravo na financijsku nadoknadu koja se odnosi na *dodijelјeni unutardnevni kapacitet.*

### Članak 2.5. Sekundarno tržište

Prijenos prava ili preprodaja *dodijelјenog unutardnevnog kapaciteta* nije moguća.

###  Članak 2.6. Plaćanja

*Nositelj prava na kapacitet* ne plaća naknadu za rezervaciju ili korištenje *dodijelјenog unutardnevnog kapaciteta*.

# Odjelјak 3. Uvjeti za sudjelovanje

### Članak 3.1. Uvjeti za registraciju

Da bi sudjelovao u postupku dodjele unutardnevnog *kapaciteta* i koristio *dodijelјeni unutardnevni kapacitet* koji je proistekao iz tog postupka, sudionik na tržištu mora postupati u skladu sa svim zahtjevima navedenim u *pravilima* *za unutardnevnu dodjelu kapaciteta* te ispuniti slјedeće preduvjete:

* **na strani *NOSBiH-a*** – da je pravna osoba koje poseduje Licencu za djelatnost međunarodne trgovine električnom energijom koju je izdala Državna regulatorna komisija za električnu energiju u BiH i koje se za sudjelovanje na dodjeli kapaciteta registrirala kod *NOSBiH-a (* bosanskohercegovački *ITR)*
* **na strani *EMS-a*** – da je pravna osoba ili poduzetnik koji je zaklјučio ugovor o balansnoj odgovornosti s *EMS*-om (srpski *ITR).*

Lista registriranih bosanskohercegovačkihi srpskih *ITR-a* za mjesec M se objavlјuje na internet stranicama *NOSBIH-a* ([www.nosbih.ba](http://www.nosbih.ba)) i *EMS-a* ([www.ems.rs](http://www.ems.rs) ) najmanje tri (3) radna dana prije prvog dana mjeseca na koji se obavijest odnosi.

Sudionik na tržištu je također dužan poslati *NOSBIH-u*, koji ima ulogu *dodijelјivača* *prijenosnog kapaciteta*, tri potpisana primjerka Registracijskog obrasca (videti Aneks 1 koji uklјučuje i izjavu o prihvaćanju *Pravila* *za unutardnevnu dodjelu kapaciteta*. Sudionici su obvezni dostaviti izvod iz privrednog registra poduzeća, kao i potvrdu o registraciji poreznog obveznika, samo u slučaju ako te dokumente nisu dostavili prilikom procesa registracije za dnevne aukcije.

Tri potpisana primjerka Registracijskog obrasca moraju biti dostavljena *dodijelјivaču prijenosnog kapaciteta* u pismenoj formi, poštom, preko dostavlјača/kurira ili osobno (vidjeti Aneks 2). Smatrat će se da Registracijski obrazac nije ni podnijet ukoliko je dostavlјen faksom ili elektroničkom poštom ili ukoliko je nepotpun, o čemu će *dodijelјivač prijenosnog kapaciteta* obavijestiti podnositelja, uz navođenje razloga zbog kojih registracija nije izvršena.

*Dodijelјivač prijenosnog kapaciteta* može da traži dopunu informacija dostavlјenih u Registracijskim obrascima i u njihovim prilozima u primjerenom roku.

Obavijest o potvrdi ili neprihvaćanju registracije će biti poslato elektroničkom poštom na adresu unesenu u Registracijski obrazac.

Sudionik na tržištu je dužan dostaviti sve zahtijevane dokumente najmanje pet (5) *radnih dana* prije planiranog početka sudjelovanja u procedurama za unutardnevnu dodjelu kapaciteta. Ako se ovaj krajnji rok propusti, *operatori prijenosnog sustava* tom *sudioniku na tržištu* ne mogu jamčiti sudjelovanje u dodjeli kapaciteta.

Registriran sudionik na tržištu koji ispuni sve uvjete navedene u ovom članku se smatra *korisnikom.*

### Članak 3.2. Obavijest o promjenama

Uvjeti za sudjelovanje navedeni u *Pravilima* *za unutardnevnu dodjelu kapaciteta* moraju biti ispunjeni u svakom trenutku prilikom sudjelovanja u postupcima dodjele unutardnevnih kapaciteta. *Korisnik* je dužan oba *operatora prijenosnih sustava*, odmah, u pismenoj formi, obavijestiti o bilo kakvim promjenama koje utječu na ispunjenje zadanih uvjeta.

Promjene podataka o kontakt osobama *korisnika* i izjave navedene u obrascima koje je dostavio *korisnik* moraju biti saopćene *operatorima prijenosnih sustava* u pismenoj formi, u roku od sedam (7) dana.

# Odjelјak 4. Isklјučenje korisnika

Ako bi *korisnik* na bilo koji način:

1. prekršio *Pravila* *za unutardnevnu dodjelu kapaciteta* (posebno, bez ograničenja samo na njega, ako krši Odjelјak 6);
2. ponašao se tako da štetno utječe na, ili je prijetnja konkurentnosti u procedurama dodjele unutardnevnog kapaciteta;
3. objavio bankrot, postao nesolventan, ili ako mu se obustavi plaćanje;
4. postane predmet zahtjeva za bankrot, nesolventnost ili obustavu plaćanja,

takvog *korisnika* će, *NOSBiH,* odnosno *EMS,* poslije potvrde drugog *operatora prijenosnog sustava*, bez odlaganja isklјučiti iz procedura za dodjelu unutardnevnih kapaciteta. *Korisnik* će odmah biti obaviješten o isklјučenju putem faksa i elektroničke pošte.

# Odjelјak 5. Alokacijska platforma

### Članak 5.1 Opći uvjeti

*Dodjelјivač prijenosnog kapaciteta* će organirati i provoditi zajedničke dodjele *unutardnevnog ATC* elektroničkim putem u korisničkom okruženju *alokacijske platforme.*

*Dodjelјivač prijenosnog kapaciteta* će obezbijediti *korisnicima* dokumentaciju *alokacijske platforme* (na web siteu http://www.nosbih.ba) i operativna upustva vezana za korištenje *alokacijske platforme*, kao i *korisničku* podršku.

*Dodjelјivač prijenosnog kapaciteta* zadržava pravo na promjenu provedbe poslovnih aktivnosti ili na suspendiranje procesa u opravdanim slučajevima, osobito kada nastupe slјedeći tehnički problemi: opći kolaps interneta, kolaps svih internetskih veza *alokacijske platforme*, kolaps *alokacijske platforme* (servera, baze podataka ili greške u aplikaciji *alokacijske platforme*) ili kolaps sustava za prijavu planova rada.

Svi *korisnici alokacijske platforme* će bez odlaganja biti obaviješteni o stvarnoj operativnoj situaciji.

Prijem podataka će biti važeći samo ako su podaci u *alokacijskoj platformi* prihvaćeni prije definiranog krajnjeg roka.

Da bi se sudjelovalo u alokacijskoj proceduri, potrebno je podnijeti *zahtjev* preko *alokacijske platforme. Zahtjev* koji ne ispunjava neki od uvjeta navedenih u *Pravilima za unutardnevnu dodjelu kapaciteta* će biti odbijen*. Korisnik* će dobiti poruku sa statusom *zahtjeva* preko *alokacijske platforme. Dodijelјeni unutardnevni kapacitet*  ne može biti izmijenjen niti poništen.

### Članak 5.2 Pristup alokacijskoj platformi

*Alokacijska platforma* je dostupna svim *korisnicima* koji imaju web pretraživač i korisnički nalog dobiven od *dodjelјivača prijenosnog kapaciteta*. Nije potrebna dodatna instalacija niti modifikacija softvera.

Za pristup *alokacijskoj platformi* koristi se SSL/TLS (Secure Sockets Layer/Transport Layer Security)sertifikat.

Nakon što se *korisnik* registrira, na *alokacijskoj* *platformi* se otvara njegov korisnički nalog. *Korisnik* je dužan dostaviti kompletno popunjen i potpisan zahtjev za registraciju na alokacijskoj platformi (videti Aneks 5). Potpisivanjem ovog zahtjeva *korisnik* prihvaća obveze i pravila ponašanja utvrđena *Pravilima za unutardnevnu dodjelu kapaciteta*. Zahtjev mora sadržavati potpune i točne informacije. *Dodjelјivač prijenosnog kapaciteta* će formirati korisnički nalog i lozinku u roku od tri (3) radna dana nakon dobivanja zahtjeva za registraciju na alokacijskoj platformi.

Svaki *korisnik* koji ima korisnički nalog bit će obaviješten o uspostavlјanju ili modifikaciji korisničkog naloga putem elektroničke pošte na kontakt adresu koja je navedena u zahtjevu. Informacije koje *dodjelјivač prijenosnog kapaciteta* šalјe putem elektroničke pošte trebaju obuhvatiti ulazni klјuč koji se sastoji od korisničkog imena (login) i lozinke, kad je reč o novom korisničkom nalogu. *Korisnik* je dužan promijeniti lozinku u toku prvog prijavlјivanja.

*Dodjelјivač prijenosnog kapaciteta* ima pravo provjeriti informacije navedene u Zahtjevu za registraciju na alokacijskoj platformi koji pošalјu potencijalni *korisnici* i ne otvarati korisnički nalog u slučaju bilo kakvog neslaganja između navedenih podataka ili postojanja sumnje u njihovu točnost. *Dodjelјivač prijenosnog kapaciteta* ima pravo *korisniku* onemogućiti pristup *alokacijskoj platformi* ukoliko pronađe bilo kakva neslaganja.

*Korisnik* je dužan sve informacije koje se odnose na pristup *alokacijskoj platformi* čuvati kao lične i povjerlјive i bit će odgovoran za bilo kakve izravne, ili neizravne štete koje su rezultat bilo kakvog neovlaštenog otkrivanja takvih informacija. *Dodjelјivač prijenosnog kapaciteta* nije odgovoran ni za kakvo neovlašteno korištenje korisničkog imena i lozinke.

*Korisnik* ima jedan, jedinstveni ulazni klјuč zaunutardnevne i dnevne dodjele kapaciteta.

# Odjelјak 6. Procedura za dodjelu unutardnevnog kapaciteta

### Članak 6.1. Utvrđivanje i objavlјivanje Unutardnevnog ATC-a

*NOSBiH* će odrediti *unutardnevni ATC* u svakom smjeru i za svaki sat, u skladu sa metodologijom opisanom u članku 2.1.

Vrijednosti *unutardnevnog ATC-a* za dan D će biti dostupne na *alokacijskoj platformi* najkasnije u 18:00h (SEV) u danu D-1.

U slučaju dodatnih ograničenja u prijenosnim sustavima (koja se nisu mogla predvidjeti kada se proračunavao mjesečni NTC), vrijednosti *unutardnevnog ATC-a* se mogu korigirati. *NOSBiH* ima pravo u toku dana izmijeniti *unutardnevni ATC* na *alokacijskoj platformi*.

*Unutardnevni ATC* za određeni sat se umanjuje za vrijednost već *dodijelјenog unutardnevnog kapaciteta* za taj sat i objavlјuje se na *alokacijskoj platformi*.

### Članak 6.2. Dodjela Unutardnevnog ATC-a

Samo *korisnici* koji su se uspešno registrirali i koji su potpuno ispunili uvjete definirane u Odjelјku 3 mogu podnijet *zahtjev* za *unutardnevni ATC*. Podnošenje *zahtjeva*, kao i preuzimanje rezultata, obavlja se isklјučivo preko *alokacijske platforme*.

*Zahtjev* (za dan D) se dostavlјa *NOSBiH-u* preko *alokacijske platforme*  počevši od 18:00h (SEV) u danu D-1, najkasnije 60 minuta prije početka prvog sata na koji se unutardnevna *prekogranična transakcija* odnosi. Minimalni zahtijevani kapacitet je 1 MW, a maksimalni je jednak vrijednosti *unutardnevnog ATC-a*. U okviru jednog *zahtjeva*, samo se jedna vrijednost kapaciteta može zahtijevati za jedan smjer i jedan ili više sati u danu D.

### Članak 6.3. Obavijest o rezultatima dodjele kapaciteta

*Zahtjev* svakog *korisnika* će se obraditiu *alokacijskoj platformi* uz primjenu *metode prve prijave* i *korisnik* će preko *alokacijske platforme* biti odmah obaviješten o rezultatu. U slučaju da je *zahtjev* prihvaćen, *korisnik* će dobiti prava na kapacitet sa *CAI*. *NOSBiH i EMS* će odmah ovlastiti *korisnika* sa *CAI* da upotrijebi pravo na unutardnevni kapacitet(unošenjem prava na unutardnevni kapacitetu sustave za prijavu planova rada) te omogućiti prijavu planova rada u skladu s lokalnim pravilima.

Opće informacije i rezultati o dodijelјenom unutardnevnom kapacitetu za dan D će biti objavlјeni na internet stranicama *NOSBIH-a* (www.nosbih.ba) najkasnije do 18:00h (SEV) u danu D+1.

# Odjelјak 7. Korištenje dodijelјenog unutardnevnog kapaciteta

*Nositelj prava na kapacitet* i svaki njegov prekogranični partner (u daljnjem tekstu: partner) su obvezni koristiti cjelokupni iznos prava na unutardnevni kapacitet. *Dodijelјeni unutardnevni kapacitet* potrebno je iskoristiti najkasnije 60 minuta nakon dobivanja prava na korištenje, u protivnom *nositelj prava na kapacitet* gubi pravo na dodijelјeni unutardnevni kapacitet. *Nositelj prava na kapacitet* nominuje *dodijelјeni unutardnevni kapacitet*  *NOSBiH-u* ili *EMS-u* koristeći “M:N” princip za prijavu *planova razmjene*. Ovaj princip znači da se prijava unutardnevnih *planova razmjene* po temelju *dodijelјenog kapaciteta* ostvaruje kroz jednu ili više transakcija po smjeru, sa jednim ili više prekograničnih partnera, pri čemu je jedan od sudionika u transakciji uvek *nositelj prava na kapacitet*. U ovom slučaju, *nominovana* vrijednostkapaciteta je jednaka pravu na unutardnevni kapacitetdobivenom u toku unutardnevnog procesa za svaki sat i smjer, i ova vrijednost u potpunosti odgovara *nominaciji* partnera. Ovu obvezu prati i nadzire *dodjelјivač prijenosnog kapaciteta*.

*Nositelj prava na kapacitet* koji prekrši obvezu korištenja cjelokupnog dodijelјenog kapaciteta tri (3) puta u toku jedne (1) kalendarske godine gubi pravo na sudjelovanje u raspodjeli unutardnevnog kapaciteta u razdoblju od tri (3) mjeseca, o čemu ga obavještava *dodjelјivač prijenosnog kapaciteta*. Smatra se da je obveza prekršena kada *nositelj prava na kapacitet* (ili njegov partner) ne koristi (ili koristi djelomično) dodijelјeni kapacitet najmanje jedan (1) sat u periodu za koji ga je dobio. Svaki sat u kojem se ne koristi pravo na unutardnevni kapacitet smatra se kršenjem obveze. Gubitak prava nastupa datumom navedenim u obavještenju, koji može biti najranije dan nakon što *dodjelјivač prijenosnog kapaciteta* primi zahtjev od *operatora prijenosnog sustava.*

Korištenje rezerviranih prijenosnih *kapaciteta* se vrši dostavom *planova razmjene* *NOSBiH-a* i *EMS-a,* u skladu s propisanim uvjetima za pristup sustavu u svakom regulacijskom području i važećim tržišnim pravilima *NOSBiH-a* i *EMS-a*.

### Članak 7.1. Nominacija dodijelјenog unutardnevnog kapaciteta

*Nominaciju* unutardnevnih *planova razmjena* vrše *nositelj prava na kapacitet* i jedan ili više njegovih partnera kroz postojeće sustave za prijavu planova razmjena oba *operatora prijenosnih sustava,* u skladu s lokalnim pravilima.

*Nominacija* mora biti obavljena najmanje 45 (četrdesetpet) minuta (H-0h45min) prije početka prvog sata (H) za koji je unutardnevni *plan razmjene* nominiran.

Nominaciju je potrebno izvršiti kod oba *operatora prijenosnih sustava* do istog korekcijskog usaglašavanja*.*

Ista se pravila i formati podataka koriste za postupak prijavlјivanja *planova razmjene* kao i kod prijave dnevnih *planova razmjene* te planova baziranih na mjesečnim i godišnjim *pravima na kapacitet*.

Otkazivanje već nominiranih i potvrđenih programa mora biti obavlјeno nominacijom u suprotnom smjeru za sate na koje se to otkazivanje odnosi. Ova nominacija treba biti urađena najkasnije 45 minuta prije početka otkazivanja.

### Članak 7.2. Pravila unutardnevnog usklađivanja

Unutardnevno usklađivanje se provodi poslije svake dodjele unutardnevnogkapaciteta i svake nove *nominacije*.

Usklađivanje između *operatora prijenosnih sustava* će se obaviti između H-0h45min i H-0h 30min prije početka prvog sata nominiranih unutardnevnih *planova razmjena*, a potvrda *nominacije* će se izvršiti najkasnije u H-0h15min.

Usklađivanje se vrši za cio dan.

Prijavlјeni unutardnevni *plan razmjene* može biti potpuno prihvaćen ili odbijen u skladu s rezultatima usklađivanja.

Ako nema potvrde o usklađenosti *nominacije* do H–0h30min, svi se prijavlјeni unutardnevni *planovi razmjena* povezani s tom *nominacijom* svode na nižu vrijednost.

U slučaju neslaganja između unutardnevnih *planova razmjena* prijavlјenih s obje strane granice, *NOSBiH* i *EMS* imaju pravo da izmijene i postave niže vrijednosti na prijavlјene unutardnevne *planove razmjena*. *NOSBiH* i *EMS* ni u kom slučaju neće biti odgovorni za bilo kakav gubitak profita, poslovni gubitak, ni za bilo koje druge neizravne, sporedne, posebne ili poslјedične štete.

# Odjelјak 8. Otkazivanje procedura unutardnevne dodjele kapaciteta

U slučaju *izvanredne situacije* ili *više sile*, nakon što *NOSBiH* i *EMS* poduzmu sve raspoložive mjere u skladu sa nacionalnim zakonodavstvom, *dodjelјivač prijenosnog kapaciteta* može otkazati unutardnevnu dodjelu kapaciteta ili umanjiti vrijednosti *unutardnevnog ATC-a*. U tim slučajevima vrijednosti *unutardnevnog ATC-a* za odgovarajuće sate se odmah postavlјaju na 0 ili drugu dogovorenu vrijednost. *Unutardnevni ATC* ostaje nepromijenjen dok se oba *operatora prijenosnih sustava* ne dogovore da povuku otkazivanje unutardnevne procedure ili smanjenje *unutardnevnog ATC-a*.

Procedura unutardnevne dodjele kapaciteta može se otkazati ili prekinuti zbog ozbilјnih poremećaja u funkcioniranju interneta, *alokacijske platforme* i ostalihinformacijskih sustava koje *NOSBIH* ili *EMS* koriste u unutardnevnom procesu i u ovom slučaju neće biti financijske kompenzacije prema *nositelju prava na kapacitet* u slučaju nemogućnosti korištenja dodijelјenog kapaciteta.

U slučaju navedenih okolnosti, *NOSBiH* će o tome obavijestiti sve *korisnike* informacijom na svojim internet stranicama*,* ako je to moguće.

# Odjelјak 9. Ograničavanje kapaciteta

U slučajevima *ograničavanja dodijelјenih kapaciteta,* primijenit će se slјedeći redoslijed smanjenja kapaciteta:

1. *kapacitet* dodijelјenu unutardnevnoj dodjelikapaciteta;
2. *kapacitet* dodijelјen u dnevnoj aukciji;
3. *kapacitet* obećan i dodijelјen u mjesečnoj aukciji;
4. *kapacitet* obećan i dodijelјen u godišnjoj aukciji.

U okviru svake od gore navedenih grupa *kapaciteta*, primijenit će se proporcionalno smanjenje, pri čemu će se smanjeni kapacitet zaokružiti na nižu cjelobrojnu vrijednost u MW.

*NOSBiH* i *EMS* su dužni *nositelja prava na kapacitet* na koga ovo utječe i njegovog partneraodmah obavijestiti o smanjenju.

*Nositelj prava na kapacitet* nema pravo na financijsku nadoknadu za smanjenje kapaciteta koji mu je dodijelјen u postupku dodjele unutardnevnog kapaciteta.

# Odjelјak 10. Razno

### Članak 10.1. Ograničenje odgovornosti

*Operatori prijenosnih sustava*, bilo zajedno ili odvojeno, neće biti odgovorni *nositelju prava na kapacitet* ni za kakve štete nastale zbog njegovog sudjelovanja ili njegove nemogućnosti da sudjeluje u postupku dodjele unutardnevnog *kapaciteta*. *Nositelj prava na kapacitet*, solidarno i pojedinačno, *operatore prijenosnih sustava* oslobađa odgovornosti u vezi s potraživanjima trećih osoba povezanim s takvim štetama. Ni *NOSBiH ni EMS,* ni u kom slučaju, neće biti odgovorni za eventualni gubitak profita, poslovni gubitak, niti za bilo koje druge neizravne sporedne, posebne ili poslјedične štete.

*NOSBiH* i *EMS* se obvezuju da izvršavaju odredbe *pravila* *za unutardnevnu dodjelu kapaciteta* profesionalno kao poslovni subjekti i operatori regulacijskih područja, u skladu s *Uredbom EU* te zakonima i propisima koje su donijeli nadležni organi BiH i Srbije.

### Članak 10.2 Viša sila

*NOSBiH* ili *EMS* se neće smatrati odgovornim za neizvršenje, pogrešno izvršenje, ili kašnjenje u izvršenju obveza proisteklih iz *Pravila* *za unutardnevnu dodjelu kapaciteta*, u mjeri u kojoj su takvo neizvršenje, pogrešno izvršenje ili kašnjenje izvršenja obveza nastalih zbog okolnosti na koje strana koja ima obveze nije mogla utjecati (uklјučujući, ali ne ograničavajući se na, *višu silu)* i za koje relevantna strana nije odgovorna, odnosno, okolnosti koje ne mogu biti riješene mjerama koje *NOSBiH* ili *EMS* s tehničke, financijske ili ekonomske točke gledišta realno mogu poduzeti.

### Članak 10.3. Očuvanje cjelovitosti

Bez obzira na posebne odredbe koje se nalaze u *Pravilima* *za unutardnevnu dodjelu kapaciteta,* nikakva izmjena ugovora između *NOSBiH-a* ili *EMS-a* s jedne strane i *korisnika* s druge strane, ne može biti izvršena ako je *NOSBiH* i *EMS* nisu potvrdili, izvršili i u pismenoj formi dostavili putem faksa ili elektroničke pošte. Ako bilo koji dio *Pravila* *za unutardnevnu dodjelu kapaciteta* ili njihovih aneksa postane nevažeći, nezakonit, ili neizvršiv, preostali dijelovi moraju i dalјe ostati na snazi i primjenjivati se te na njih to ne bi trebalo utjecati. Bilo koji nevažeći, nezakoniti, ili neizvršivi dio, ili odredbe, moraju biti zamijenjene važećim, zakonitim i primjenјivim dijelovima ili odredbama, kako bi što je moguće prije i bolјe bio ostvaren namjeravani ekonomski i pravni učinak.

### Članak 10.4. Povjerlјivost podataka

Tokom rada prema *Pravilima* *za unutardnevnu dodjelu kapaciteta,* *NOSBiH* ili *EMS* i s njima povezana osobe mogu imati pristup povjerlјivim podacima *korisnika*. Povjerlјivi podaci obuhvaćaju sve informacije dostavlјene u pismenoj formi koje su označene kao “povjerlјive”, ali i informacije date u nekoj drugoj formi, ako je osobi kojoj su takve informacije date, prije ili prilikom otkrivanja tih informacija, bilo predočeno da je riječ o povjerlјivim podacima. *NOSBiH* i *EMS* su suglasni da se povjerlјivi podaci čuvaju i da ih ne otkrivaju bez prethodne suglasnosti *korisnika,* odnosno da povjerlјive podatke, bilo u kojoj formi, ne stave na raspolaganje nekoj trećoj osobi niti da povjerlјive podatke ne upotrijebe bilo u kakve svrhe koje nisu u vezi s odredbama *Pravila* *za unutardnevnu dodjelu kapaciteta,* osim po nalogu državnih organa.

Odredbe ovog članka se neće primjenjivati na podatke otkrivene *NOSBiH-u* ili *EMS-u*, ako su:

* prije otkrivanja, ti podaci bili poznati u javnosti, ili ako poslije otkrivanja postanu poznati javnosti, ali ne greškom *NOSBiH-a* i *EMS-a*,
* prije otkrivanja već bili poznati *NOSBiH-u* i *EMS-u* ,
* poslije otkrivanja, *NOSBiH* i *EMS* iste podatke primili od treće osobe koja prema *korisniku* nema obvezu čuvanja tajnosti tih podataka.

### Članak 10.5. Rok važenja i dopune i izmjene

Pravila za dodjelu kapaciteta unutar dana stupaju na snagu nakon odobrenja nadležnih regulatora i primjenjuju se za dodjelu kapaciteta za 2022. i dalje u oba smjera na granici Bosne i Hercegovine i Srbije.

O bilo kakvim dopunama i izmjenama *Pravila za unutardnevnu dodjelu kapaciteta* *korisnici* moraju biti obaviješteni tako što će na internet stranicama *NOSBiH-a* i *EMS-a* biti objavlјena odgovarajuća nova verzija ovih pravila. Takvo obavijest mora sadržavati informaciju o člancima koji su dopunjeni ili izmijenjeni te datum kada nova verzija *Pravila za unutardnevnu dodjelu kapaciteta* stupa na snagu. Osim ukoliko se to ne navede u odgovarajućoj novoj verziji *Pravila za unutardnevnu dodjelu kapaciteta*, u pravilu, nije potrebna nikakva nova registracija i *korisnici* prihvaćaju nova *Pravila za unutardnevnu dodjelu kapaciteta* daljnjim sudjelovanjem u postupku dodjele unutardnevnih *kapaciteta*.

### Članak 10.6. Zakoni koji se primjenjuju i rješavanje sporova

Svi sporovi između *NOSBiH-a* i *korisnika* koji proisteknu iz ovih *Pravila* *za unutardnevnu dodjelu kapaciteta* će se rješavati isklјučivo po zakonima BiH.

### Članak 10.7. Obavijesti

Osim gdje to nije drugačije predviđeno *Pravilima* *za unutardnevnu dodjelu kapaciteta*, bilo koje obavijest izdana na temelju *Pravila* *za unutardnevnu dodjelu kapaciteta* mora biti u pismenoj formi i upućena na adrese navedene u Aneksu 2.

### Članak 10.8. Spisak aneksa

Aneks 1 Registracijski obrazac

Aneks 2 Popis osoba za kontakt

Aneks 3 Rokovi za unutardnevne procedure

Aneks 4 Registracija na alokacijsku platformu

Aneksi 1-4 čine sastavni dio ovih pravila.

# Aneks 1. Registracijski obrazac

Registracijski obrazac za sudjelovanje u postupku dodjele unutardnevnog kapaciteta na granici BiH - Srbija za razdoblje 01.01.20\_\_. god. - 31.12.20\_\_. god.

|  |  |
| --- | --- |
| **Naziv poduzeća/poduzetnika** |  |
| ***EIC-kod*** |  |
| **Adresa, zemlјa** |  |
| **Broj iz privrednog registra**  |  |
| **Ime i prezime ovlaštenog predstavnika** |  |
| **PDV broj** |  |
| **ID broj / PIB** |  |
| **Elektronička adresa** |  |
| **Telefon br.** |  |
| **Faks br.** |  |

Ovim izjavlјujemo da namjeravamo sudjelovati u postupku dodjele unutardnevnog kapaciteta na granici BiH-Srbija. Ispunjavamo sve uvjete za sudjelovanje propisane *Pravilima* *za unutardnevnu dodjelu kapaciteta.* Pročitali smo i u potpunosti prihvaćamo sve obveze u skladu s odredbama i informacijsko-tehnološkim uvjetima propisanim *Pravilima* *za unutardnevnu dodjelu kapaciteta* koja su objavlјena na internetskim stranicama *operatora prijenosnih sustava* te se obvezujemo da ćemo postupati u skladu s njima.

Potvrđujemo da se prihvaćanje našeg sudjelovanja u postupku unutardnevne raspodjele kapaciteta može povući ukoliko se prekrše odredbe iz *Pravila* *za unutardnevnu dodjelu kapaciteta.*

 Za sudionika na tržištu

Datum: \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Potpis

*Neovisni operator sustava u BiH* daje suglasnost na Registracijski obrazac i zavodi ovaj obrazac pod registarskim brojem:\_\_\_\_\_\_\_\_\_\_\_\_\_\_\_\_\_\_\_

 Za *NOSBiH*

Datum: \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Potpis

**Dodatak 1 Aneksa**

**Spisak ovlašćenih predstavnika korisnika**

*Korisnik* imenuje slјedeće osobe kao ovlašćene da postupaju u ime *korisnika* :

- za potpisivanje Registracijskog obrasca

|  |  |  |  |  |
| --- | --- | --- | --- | --- |
| **Ime** | **Telefon br.** | **Mobilni telefon br.**  | **Faks br.** | **Elektronička adresa** |
|  |  |  |  |  |
|  |  |  |  |  |

- za dostavu *Zahtjeva* za *unutardnevni ATC* *dodjelјivaču prijenosnog kapaciteta*

|  |  |  |  |  |
| --- | --- | --- | --- | --- |
| **Ime** | **Telefon br.** | **Mobilni telefon br.** | **Faks br.** | **Elektronička adresa** |
|  |  |  |  |  |
|  |  |  |  |  |
|  |  |  |  |  |

# Aneks 2. Popis osoba za kontakt

**Registracijske obrasce** (videti Aneks 1) *sudionici na tržištu* moraju dostaviti *dodjelјivaču prijenosnog kapaciteta*na slјedeću adresu:

**Neovisni operator sustava u BiH**

**Hifzi Bjelevca 17**

**71000 Sarajevo**

**Bosna i Hercegovina**

Osobno dostavlјanje se može obaviti *radnim danom* od 09:00 i 14:00h (SEV)*.*

Bilo koja potvrda koju izda *dodjelјivač prijenosnog kapaciteta* potvrđuje samo datum i vrijeme prijema tog dokumenta, a ne i točnost ili ispravnost dokumenta.

*Korisnici* se za ostala pitanja mogu obratiti *dodjelјivaču prijenosnog kapaciteta* preko slјedećih osoba za kontakt:

**Pravila za unutardnevnu dodjelu kapaciteta**

|  |  |  |  |
| --- | --- | --- | --- |
| **Ime** | **Telefon br.** | **Elektronička adresa** | **Faks br.** |
| Bojan Rebić | +387 33 720 458 | b.rebic@nosbih.ba | +387 33 720 495 |

**Registracija *korisnika***

|  |  |  |  |
| --- | --- | --- | --- |
| **Ime** | **Telefon br.** | **Elektronička adresa** | **Faks br.** |
| Dženeta ErovićVera Kapetina | +387 33 720 434+387 33 720 445 | dz.erovic@nosbih.bav.kapetina@nosbih.ba  | +387 33 720 405 |

**Pitanja u vezi s postupkom unutardnevne raspodjele *kapaciteta* (00:00-24:00)**

|  |  |  |  |
| --- | --- | --- | --- |
|  | **Telefon br.** | **Elektronička adresa** | **Faks br.** |
| Služba za operativno upravlјanje | +387 33 720 497  | dispecer@nosbih.ba | +387 33 720 495  |

# Aneks 3. Rokovi za unutardnevne procedure

Vremenski redoslijed za svaki sat unutardnevnog procesa je opisan u sljedećoj tablici (H je unutardnevni sat dana D)

|  |  |  |  |  |  |
| --- | --- | --- | --- | --- | --- |
| **Unutardnevni period** | **00:00-24:00**  | **01:00-24:00** | **02:00-24:00** | **…..** | **23:00-24:00** |
| *Unutardnevni ATC* je dostupan na *alokacijskoj platformi* (Napomena: stalno se ažurira ) | 18:00 (D-1) | 18:00 (D-1) | 18:00 (D-1) |  | 18:00 (D-1) |
| Vrijeme za dostavlјanje *zahtjeva* (T) | 18:00 (D-1)- 23:00 (D-1) | 18:00 (D-1)- 24:00 (D-1) | 18:00 (D-1)- 01:00 | **…..** | 18:00 (D-1)- 22:00 |
| Vrijeme za *nominaciju* | T+60min | T+60min | T+60min | **…..** | T+60min |
| Potvrda konačnih *nominacija* srpskog i bh. *ITR-a*  | 23:45 (D-1) | 00:45  | 01:45 | **…..** | 22:45 |
| Objava rezultata dodjele unutardnevnih kapaciteta | 18:00 (D+1) | 18:00 (D+1) | 18:00 (D+1) |  | 18:00 (D+1) |

Informacijski sustav koji EMS koristi u unutardnevnom procesu nije raspoloživ od 23:50 do 00:10.

# Aneks 4. Registracija na alokacijsku platformu

**Sudionik na tržištu**

|  |  |
| --- | --- |
| **Puni naziv:** |  |
| **EIC kod:** |  |
| **Ovlaštena osoba:** |  |

Sudionik na tržištu zahtijeva:

* postavku (*setup*)
* modifikaciju
* brisanje

korisničkog naloga na alokacijskoj platformi za slјedećeg korisnika:

**Korisnik**

|  |  |
| --- | --- |
| **Ime i prezime:** |  |
| **Elektronička adresa:** |  |
| **Telefon:** |  |
| **Elektronička adresa** za *ECAN* razmjenu fajlova sa alokacijskom platformom: | **Šalјe** | **Prima** |
|  |  |

Na temelju pravila za dodjelu kapaciteta, čiji je sadržaj poznat gore navedenom korisniku, korisnik je ovlašćen da vrši operacije na alokacijskoj platformi u skladu sa pravima korisnika i u tom slučaju zastupa gore navedenog sudionika na tržištu.

Informacije za prijavlјivanje (korisničko ime i lozinka) bit će poslati korisniku na gore navedenu elektroničku adresu (e-mail), a on je obvezan da prilikom prvog prijavlјivanja promijeni lozinku.

Datum \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovlaštena osoba sudionika na tržištu Korisnik